BG
C 78/40
Официален вестник на Европейския съюз
18.2.2022 г.
9. съдържанието на всяка алкохолна съставка се посочва поне веднъж: в същото зрително поле като загатването и в низходящ ред на използваните количества.
Това съдържание се равнява на процентното съотношение между обема на чистия алкохол, който представлява съставката, и общото обемно съдържание на чист алкохол в крайния продукт.
3.5.3.
На ликьори Производство: 1. храната, върху която се прави загатване за спиртната(ите) напитка(и), е ликьор, т.е. спиртна напитка, отговаряща на изискванията на някоя от категории 33—40 от приложение I към РСН (ликьори); 2. полученият продукт все пак е ликьор, т.е. спиртна напитка, която отговаря на изискванията на категория 33 от приложение I (ликьор); 3. спиртната(ите) напитка(и), посочена(и) в загатването, отговаря(т) на всички изисквания, определени за нейното или тяхното производство в съответната категория спиртни напитки от приложение I или в техническото досие/продуктовата спецификация за ГУ, включително нейното или тяхното минимално алкохолно съдържание, т.е. само автентични спиртни напитки могат да бъдат посочвани в загатване; 4. цялото количество алкохол, произхождащ от спиртната(ите) напитка(и), посочена(и) в загатването (т.е. освен алкохола, който естествено присъства в първоначалния ликьор), с изключение на алкохола, който може да се съдържа в ароматизанти, оцветители или други разрешени съставки.
Етикетиране: 5.
официалното наименование е „ликьор“, тъй като получената спиртна напитка все пак отговаря на съответните изисквания на категория 33 от приложение I или едно от официалните наименования, предвидени от другата категория ликьори, на чиито изисквания отговаря;
6.
наименованието на ликьора трябва да се обозначава на видно място по такъв начин, че да бъде лесно видимо, ясно четливо и когато е необходимо — незаличимо.
Тази информация по никакъв начин не се скрива, затъмнява, отнема или прекъсва от какъвто и да било текст или изображения или друг пречещ материал;
7.
загатването винаги се придружава от официалното наименование на ликьора, което се изписва в същото зрително поле (33);
8.
загатването не може да бъде на същия ред, на който е наименованието на ликьора;
9.
загатването се появява с размер на шрифта, не по-голям от размера, използван за официалното наименование на ликьора и на съставните термини, когато са използвани съставни термини.
10.
терминът „cream“ (само на английски език) не се изписва нито в официалното наименование на ликьора, нито в официалното наименование на спиртната(ите) напитка(и), посочена(и) в загатването; и 11. съдържанието на всяка алкохолна съставка се посочва поне веднъж: в същото зрително поле като загатването и в низходящ ред на използваните количества.
Това съдържание се равнява на процентното съотношение между обема на чистия алкохол, който представлява съставката, и общото обемно съдържание на чист алкохол в крайния продукт.
3.5.4.
На спиртни напитки, различни от ликьори Производство: 1. храната, върху която се прави загатване за (една) спиртна напитка, е спиртна напитка, различна от ликьор; 2. в този случай може да се направи загатване в следните две ситуации: а. спиртната напитка, посочена в загатването, е била използвана като единствената алкохолна основа за производството на крайната спиртна напитка, при условие че: i.
не са добавяни други спиртни напитки, етилов алкохол или дестилати (които по-скоро биха били предмет на разпоредбите относно смесите) и че крайната спиртна напитка отговаря на изискванията, определени в приложение I за дадена категория спиртни напитки, и следователно носи официалното наименование на тази категория (и никога на родовото наименование „спиртна напитка“),
(33) Ликьори, които попадат в обхвата на тази разпоредба, но не отговарят на това изискване, а отговарят на изискванията на Регламент (ЕО) № 110/2008 и са произведени и етикетирани преди 31 декември 2022 г., може да продължават да бъдат пускани на пазара до изчерпване на количествата.